**1-сабақ. Қара! Мынау-піл.**

**1-тапсырма**. Отбасы немесе дене мүшелеріне байланысты сөздер шығатындай етіп көп нүктенің орнына қажетті әріпті қой.

Қандай әріп керек?

.....та .....же

...ға о....басы

...ні с....ңл..

...ол а....қ

**2-тапсырма**.


Ойлан, тап, сөйле. «Бір әріп бойынша бес жауап».

1. Жабайы құс -
2. Қыз баланың аты -
3. Үй құсы -
4. Ұл баланың аты -
5. Санның атауы -


**3-тапсырма**. Керекті әріпті қойып, жаз.

і а һ а а

К – тап, - ке, жи - аз, - уыз, - на.

 ы ә х ә ә

**4- тапсырма.** Өлеңді оқы.

«А» мен «Б»

А дегенің –ана ғой,

Ана деген - дана ғой,

«Б» дегенің - бала ғой,


Анаң егер жұмсаса, тез арада бара ғой.

**2-сабақ. Кел, ойнайық!**

Сөздік

Ойыншық – игрушка

Секіртпе – скакалка

 Текше – кубик

**1-тапсырма** .Мәтінді тыңда,оқы.

Айдананың ойыншықтары көп. Олар: секіртпе, қуыршақ, доп, қоншық және робот. Айдана ойыншықтарын жақсы көреді. Ол роботпен ойнайды.

**2-тапсырма**. Оқы, есіңе сақта.

     Мынау - доп. Мынау – қуыршақ. Мынау–қонжық. Мынау - қоян. Мынау – секіртпе

**3-тапсырма**. Ұқсас сөйлем құрастыр.

Доп

Қызыл доп

Қызыл доп алдым

Мен қызыл доп алдым

**4-тапсырма**. Жақшаны ашып қазақ тіліне аударып сөйле.

Менің (красный) добым бар.

Менің (синий) шелегім бар.

Менің (жёлтый) шарым бар.

**4-сабақ. Үзіліс**

**Сөздік**

Үзіліс – перемена

Шықты – вышли

Қоңырау соғылды – зазвенел звонок.

**1 – тапсырма.** Мәтінді түсініп оқы.

**Үзіліс**

Бұл біздің сынып. Ол бірінші қабатта. Сыныпта үстел, парталар, орындықтар, тақта бар. Қазір қазақ тілі сабағы. Қоңырау соғылды. Сабақ аяқталды. Балалар үзіліске шықты.

**2 – тапсырма.** Сұрақтарға жауап бер.

-Сынып нешінші қабатта?

-Сыныпта не бар?

-Қазір қандай сабақ?

-Балалар қайда шықты?

**3 – тапсырма.** Сөйлемдерді жаз.

Біздің сынып .... қабатта. Терезеде .... тұр.

Оқушылар .... шықты.

Керекті сөздер: гүл, үзіліске, бірінші.

**4-сабақ. Жүр асханаға кеттік**

**Сөздік**

Жүр, кеттік – пошли

Сорпа – бульон

Шырын – сок

**1 – тапсырма. Мәнерлеп оқы.**

**Асхана**

Мынау – асхана. Біз асханаға келдік. Орындықтарға отырдық. Мен сорпа, нан, шырын сатып алдым. Марат ботқа нан, сүт сатып алды. Сүт пайдалы тағам.

**2 – тапсырма.** Асханада қандай тамақтар бар? Сөйлесуді аяқта.

* Мынау не? – Бұл ....
* Ол қандай? – Ол таза, .....
* Нешінші қабатта? .... қабатта
* Асханада қандай тамақтар бар?
* Асханада ...., ..., ..., ..., бар.



**1 – тапсырма.**

**Асханада**

Мынау асхана. Бұл біздің асхана. Асханада үстел, орындықтар бар.

Үстелде пышақ, қасық, шанышқы жатыр. Мен ботқа жедім.

**2 – тапсырма.** Оқы, есіңе сақта.

Ас ішер алдында қолыңды жу.

Перед едой помой руки.

**3 - тапсырма.** Өлеңді оқы.

Бір тамақты пісіріп,

Бір тамақты түсіріп,

Апам ылғи жүреді,

Жадырайды, күледі.

Он жетіге толамын

Мен де аспаз боламын.

**3-сабақ. Менің аулам.**

**Сөздік**

кең – широки

алаң – площадь

ескерткіш – памятник

саябақта – в парке

көше – улица

**1-тапсырма.** Сөйлемдерді оқы, түсін.

Біз Павлодар қаласында тұрамыз. Павлодар – үлкен қала. Көшелері кең. Қалада алаңдар, ескерткіштер, кинотеатрлар, саябақтар бар. Біз қаламызды жақсы көреміз.

**2-тапсырма.** Сұрақтарға жауап бер.

- Сен қай қалада тұрасың?

- Қала қандай?

- Қалада не бар?

**3-тапсырма.**  Сөйлемдерді толықтырып, жаз.

Павлодарда (3) кинотеатр бар. Қалада (42) мектеп бар. Бізде (2) университет және (1) инстутит бар.

**4-тапсырма.** Сөз тіркестерін құрастыр.

Үлкен қала

Кең көше

Әдемі алаң

Көрікті ескерткіш



**ІІ. Оқу – еңбек аясы**

**13-сабақ. Мынау не? Қалам.**

**Сөздік**

Сөмкеңде - в сумке

Не бар? - что есть?

Ұқыпты - аккуратный (-ая)

**1 – тапсырма.** Мәтінді тыңда, түсін.

?  ?

Мен бірінші сыныпта оқимын. Мынау - сөмке. Менің сөмкемде оқу құралдары бар. Олар: оқулықтар, дәптер, күнделік, қалам, сызғыш, қарындаш, өшіргіш. Мен ұқыптымын.

**2 – тапсырма.** Сөйлеуді оқы.

- Мынау не?

- Бұл сөмке.

- Сөмкеде не бар?

- Сөмкеде оқу құралдары бар.

- Оқу құралдарын ата.

- Оқу құралдары: оқулық, дәптер, қалам, қарындаш, сызғыш, өшіргіш, күнделік.

**3 – тапсырма**. Өлеңді мәнерлеп оқы.

Кітап та алма ағашы,

Жемісін біздер теретін.

Тәтті алмаға балашы

Кітабыңның әр бетін.